ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՓԵՏՐՎԱՐԻ 21-Ի N 152-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ
ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ ՆԵՐԿԱՅԱՑՐԱԾ ԱՌԱՋԱՐԿՈՒԹՅՈՒՆՆԵՐԻ
	
Բնապահպանության և ընդերքի տեսչական մարմին
	18.09.2026թ.

	
	N 01//7306

	[bookmark: _Hlk191888881]Կառավարության որոշման նախագծի վերաբերյալ առաջարկություններ և դիտողություններ չկան։
	

	
Պետական եկամուտների կոմիտե
	18.09.2026թ.

	
	N 01/3-1/56165

	Կառավարության որոշման նախագծի վերաբերյալ առաջարկություններ չկան։
	

	
Շրջակա միջավայրի նախարարություն
	22.09.2026թ.

	
	N 1/02.3/8435

	Կառավարության որոշման նախագծի վերաբերյալ դիտողություններ և առաջարկություններ չկան։
	

	
Քաղաքաշինության կոմիտե
	30.09.2026թ.

	
	N 01/18.7/15182

	
Նախագծի վերաբերյալ Կոմիտեն ներկայացնում է հետևյալ առաջարկությունները.
1. Նախագծի 1-ին կետի 3-րդ ենթակետի «դ» պարբերությամբ Հայաստանի Հանրապետության կառավարության 2013 թվականի փետրվարի 21-ի N 152-Ն որոշման հավելվածի 4-րդ կետում առաջարկվող «չեն» բառը «չի» բառով փոխարինելու առաջարկն անհրաժեշտ է վերանայել, քանի որ նույն կետով միաժամանակ նախատեսված են օգտակար հանածոյի արդյունահանման թույլտվությունը և օգտակար հանածոյի արդյունահանման նպատակով երկրաբանական ուսումնասիրության թույլտվությունը, ուստի կիրառելի է «չեն պահանջվում» ձևակերպումը։
Միաժամանակ, հաշվի առնելով, որ Ընդերքի մասին Հայաստանի Հանրապետության օրենսգրքի 62-րդ հոդվածի 1-ին մասի 1-ին կետով ընդերքօգտագործման վճարից ազատումը ներկայումս տարածվում է նույն օրենսգրքի 48-րդ հոդվածով նախատեսված ոչ մետաղական օգտակար հանածոների արդյունահանման դեպքերի վրա, առաջարկում եմ հավելվածի 4-րդ կետը շարադրել հետևյալ խմբագրությամբ.
«4. Սույն կարգի 3-րդ կետով նախատեսված աշխատանքների իրականացման համար օգտակար հանածոյի արդյունահանման թույլտվություն և օգտակար հանածոյի արդյունահանման նպատակով երկրաբանական ուսումնասիրության թույլտվություն չեն պահանջվում, իսկ նշված աշխատանքներն իրականացնող իրավաբանական և ֆիզիկական անձինք Ընդերքի մասին Հայաստանի Հանրապետության օրենսգրքի 62-րդ հոդվածի 1-ին մասի 1-ին կետով սահմանված դեպքերում ընդերքօգտագործման վճար չեն վճարում:»։

	

1. Ընդունվել է:
Որոշման հավելվածի 4-րդ կետը շարադրվել է հետևյալ խմբագրությամբ.
      «4. Սույն կարգի 3-րդ կետով նախատեսված աշխատանքների իրականացման համար օգտակար հանածոյի արդյունահանման, ինչպես նաև օգտակար հանածոյի արդյունահանման նպատակով երկրաբանական ուսումնասիրության թույլտվություններ չեն պահանջվում, իսկ նշված աշխատանքներն իրականացնող իրավաբանական և ֆիզիկական անձինք ՀՀ ընդերքի մասին օրենսգրքի 62-րդ հոդվածի 1-ին մասի 1-ին կետով սահմանված դեպքերում ընդերքօգտագործման վճար չեն վճարում։»։


	2. Ընդերքի մասին Հայաստանի Հանրապետության օրենսգրքի 48-րդ հոդվածի 1-ին մասի 3-րդ կետի համաձայն՝ առանց ընդերքօգտագործման իրավունքի ձևավորման շահույթ ստանալու նպատակով պինդ ոչ մետաղական օգտակար հանածոների արդյունահանում կարող է իրականացվել բազմաբնակարան շենքերի և հասարակական շինությունների կառուցման դեպքում՝ օրենքով սահմանված կարգով հաստատված նախագծային փաստաթղթերում նշված խորությամբ։
Միաժամանակ, նույն օրենսգրքի 1-ին հոդվածի 5-րդ մասի համաձայն՝ քաղաքաշինական օբյեկտների, այդ թվում՝ ամբողջությամբ կամ մասնակի ստորերկրյա օբյեկտների նախագծման, ինժեներաերկրաբանական ուսումնասիրությունների և կառուցապատման հետ կապված ընդերքօգտագործման հարաբերությունները սահմանվում են «Քաղաքաշինության մասին» օրենքով և դրա կիրարկումն ապահովող իրավական ակտերով։
Հայաստանի Հանրապետության կառավարության 2015 թվականի մարտի 19-ի N 596-Ն որոշման N 1 հավելվածի 98-րդ, 100-րդ և 101-րդ կետերի համաձայն՝ կառուցապատողը նախագծային փաստաթղթերի համաձայնեցման և շինարարության թույլտվության ստացման նպատակով դիմում է իրավասու մարմնին, վերջինս համաձայնեցնում է նախագծային փաստաթղթերը և միաժամանակ տրամադրում շինարարության թույլտվությունը, իսկ իրավասու մարմնի կողմից համաձայնեցվելուց և շինարարության թույլտվությունը տրամադրվելուց հետո նախագծային փաստաթղթերը համարվում են հաստատված։
Հետևաբար, Նախագծով նախատեսված կարգավորման գործնական կիրառելիությունն ու ստուգելիությունն ապահովելու նպատակով անհրաժեշտ է ապահովել արդյունահանման աշխատանքների կապը հաստատված նախագծային փաստաթղթերով նախատեսված շինարարական աշխատանքների հետ։ Այս առումով միայն կառուցվող օբյեկտի նշանակության և աշխատանքների խորության նույնականացումը բավարար չէ, քանի որ նախագծով նախատեսված խորության պահպանումն ինքնին չի հավաստում արդյունահանման համապատասխանությունը նախագծային լուծումներին՝ աշխատանքների տեղադրության, հատակագծային սահմանների և ծավալների մասով։
Այդ նպատակով առաջարկում եմ Նախագծի 1-ին կետի 3-րդ ենթակետը լրացնել նոր պարբերությամբ՝ Հայաստանի Հանրապետության կառավարության 2013 թվականի փետրվարի 21-ի N 152-Ն որոշման հավելվածի 6-րդ կետը շարադրելով հետևյալ խմբագրությամբ.
«6. Գրությանը կից ներկայացվում է հողամասի նկատմամբ սեփականության իրավունքը հավաստող փաստաթղթի պատճենը, իսկ սույն կարգի 3-րդ կետի 3-րդ ենթակետով նախատեսված դեպքում՝ նաև օրենքով սահմանված կարգով հաստատված նախագծային փաստաթղթերի համապատասխան հատվածը, որը հնարավորություն է տալիս նույնականացնելու կառուցվող օբյեկտի նշանակությունը, հողային աշխատանքների տեղադրությունը, հատակագծային սահմանները, խորությունը և նախագծային ծավալները, ինչպես նաև շինարարության թույլտվության պատճենը, եթե տվյալ օբյեկտի կառուցման համար օրենսդրությամբ պահանջվում է շինարարության թույլտվություն:»։
Նշված փաստաթղթերի ներկայացման պահանջն առաջարկվում է բացառապես Ընդերքի մասին Հայաստանի Հանրապետության օրենսգրքի 48-րդ հոդվածի 1-ին մասի 3-րդ կետով սահմանված պայմանների առկայությունը հավաստելու նպատակով և չպետք է դիտարկվի որպես լրացուցիչ համաձայնեցման կամ թույլտվության ընթացակարգ։ Նախագծային ծավալների վերաբերյալ տեղեկատվությունը նախատեսվում է աշխատանքների համապատասխանությունը հաստատված նախագծին ստուգելու համար։
Միաժամանակ, առաջարկում եմ հավելվածում ամրագրել, որ սույն կարգի 3-րդ կետի 3-րդ ենթակետով նախատեսված արդյունահանման աշխատանքներն իրականացվում են համապատասխան օբյեկտի կառուցման համար հաստատված նախագծային փաստաթղթերով նախատեսված հողային աշխատանքների շրջանակում՝ պահպանելով դրանց տարածական սահմանները, նախագծային լուծումները և շինարարության թույլտվությամբ ու նախագծային փաստաթղթերով նախատեսված աշխատանքների իրականացման հաջորդականությունը։ Ընդերքօգտագործման իրավունքի ձևավորում չպահանջելը չի ազատում կառուցապատողին քաղաքաշինության բնագավառի օրենսդրությամբ սահմանված՝ նախագծման, փորձաքննության, շինարարության թույլտվության, աշխատանքների անվտանգության և վերահսկողության պահանջների պահպանումից։
Նշված հստակեցումն անհրաժեշտ է նաև այն նկատառումից ելնելով, որ փորվածքի անվտանգությունը պայմանավորված է ոչ միայն դրա խորությամբ, այլև ինժեներաերկրաբանական պայմաններով, հարակից շենքերի ու շինությունների և ինժեներական ենթակառուցվածքների վրա ազդեցությամբ, փորվածքի ամրացման ու ջրահեռացման նախագծային լուծումներով և աշխատանքների կատարման հաջորդականությամբ։
Այդ շրջանակում առաջարկում եմ հստակեցնել, որ հողային աշխատանքների ծավալները պետք է բխեն տվյալ օբյեկտի գործառնական և ինժեներական անհրաժեշտությունից՝ հիմնավորված լինելով սահմանված կարգով հաստատված նախագծային լուծումներով։ Հանված օգտակար հանածոյի իրացման հնարավորությունն ինքնին չի կարող հիմք հանդիսանալ նախագծով նախատեսված հողային աշխատանքների սահմանները, խորությունը կամ ծավալները գերազանցելու համար։
Արդյունահանված ծավալների ստուգելիությունն ապահովելու նպատակով առաջարկում եմ քննարկվող կարգի 3-րդ կետի 3-րդ ենթակետով նախատեսված դեպքերի համար Նախագծով սահմանել նախնական և փաստացի տվյալների ներկայացման ու համադրման ընթացակարգ։ Այն անհրաժեշտ է ներառել լիազոր մարմնին տեղեկացնելու կարգում՝ Ընդերքի մասին Հայաստանի Հանրապետության օրենսգրքի 48-րդ հոդվածով Կառավարությանը վերապահված կարգավորման շրջանակում՝ նախատեսելով հետևյալը.
ա) աշխատանքներն իրականացնող իրավաբանական կամ ֆիզիկական անձը նախնական գրությանը կից ներկայացնում է հողամասի համապատասխան հատվածի ելակետային տեղագրական տվյալները՝ հատակագծային սահմաններով և բարձրության նիշերով։ Հաստատված նախագծի կազմում այդ տվյալների առկայության դեպքում դրանք կրկին ստանալու պահանջ չի սահմանվում.
բ) հողային աշխատանքների համապատասխան փուլի ավարտին՝ մինչև փորվածքի հետլիցքը կամ չափագրումը խոչընդոտող հաջորդ աշխատանքները, կատարվում է փաստացի չափագրում։ Փուլի ավարտից հետո տասը աշխատանքային օրվա ընթացքում նշված անձը լիազոր մարմնին ներկայացնում է չափագրական փաստաթուղթ՝ փաստացի սահմանների, խորության, բնամասում հանված զանգվածի ծավալի և դրա հաշվարկի վերաբերյալ տվյալներով՝ առանձին արտացոլելով արդյունահանված օգտակար հանածոյի ծավալը։ Նախագծով անհրաժեշտ է սահմանել չափագրական փաստաթղթի կազմն ու ձևը, այն կազմող և ստորագրող անձանց ներկայացվող պահանջները, տվյալների համադրելիությունն ապահովող հաշվարկման մոտեցումը և թույլատրելի չափագրական շեղումները.
գ) լիազոր մարմինը ստացված տվյալները համադրում է նախնական գրությամբ և հաստատված նախագծային փաստաթղթերով ներկայացված տվյալների հետ՝ հաշվի առնելով նախագծի՝ սահմանված կարգով կատարված փոփոխությունները, և ստանալու օրվանից երեք աշխատանքային օրվա ընթացքում դրանք, ինչպես նաև առկա անհամապատասխանությունների վերաբերյալ տեղեկությունը փոխանցում է Հայաստանի Հանրապետության բնապահպանության և ընդերքի տեսչական մարմնին։ Քաղաքաշինական պահանջներին առնչվող անհամապատասխանությունների մասին տեղեկությունը նույն ժամկետում տրամադրվում է նաև շինարարության թույլտվությունը տրամադրած և քաղաքաշինության բնագավառում վերահսկողություն իրականացնող իրավասու մարմիններին՝ իրենց լիազորություններին համապատասխան ընթացք տալու համար։ Օրենսդրությամբ նախատեսված դեպքերում կազմվող՝ տեղափոխումը հավաստող փաստաթղթերը կարող են օգտագործվել որպես լրացուցիչ տվյալներ՝ առանց դրանցով չափագրումը փոխարինելու։
Նշված ընթացակարգով առաջարկվում է ապահովել նախագծով նախատեսված և փաստացի կատարված աշխատանքների համադրելիությունը՝ առանց արդյունահանման նոր թույլտվության կամ օրենքով չնախատեսված ինքնուրույն ծավալային շեմ սահմանելու։ Արձանագրված անհամապատասխանությունների հետագա ստուգումը և իրավական հետևանքների կիրառումն իրականացվում են իրավասու մարմինների կողմից՝ օրենքով սահմանված լիազորությունների և ընթացակարգերի շրջանակում։
Բացի այդ, առաջարկում եմ նախատեսել լիազոր մարմնին ներկայացված տեղեկությունների և փաստաթղթերի արդիականացման կարգ՝ հողային աշխատանքներին վերաբերող նախագծային լուծումների փոփոխման, շինարարության թույլտվության գործողության ժամկետի երկարաձգման կամ դրա իրավական վիճակի՝ աշխատանքների իրականացման իրավունքի վրա ազդող փոփոխության դեպքերում։ Անհրաժեշտ է հստակեցնել, որ գրության գրանցումը չի կարող մեկնաբանվել որպես շինարարական աշխատանքների իրավաչափ դադարեցման դեպքում դրանց հետ կապված արդյունահանումը շարունակելու ինքնուրույն իրավական հիմք։
Շինարարության դադարեցման դեպքում հավելվածի 8-րդ կետով նախատեսված՝ խախտված հողերն անվտանգ վիճակի բերելու պարտականության կատարումն անհրաժեշտ է կապել քաղաքաշինության բնագավառի օրենսդրությամբ և համապատասխան նախագծային լուծումներով նախատեսված անվտանգության միջոցառումների հետ՝ ապահովելով փորվածքի կայունությունը, հարակից կառուցապատման ու ենթակառուցվածքների և մարդկանց անվտանգությունը։

	2․ Մասամբ է ընդունվել:
Ինչպես նշվել է Կոմիտեի կողմից, ՀՀ ընդերքի մասին օրենսգրքի 1-ին հոդվածի 5-րդ մասի համաձայն՝ քաղաքաշինական օբյեկտների նախագծման, ինժեներաերկրաբանական ուսումնասիրությունների և կառուցապատման հետ կապված ընդերքօգտագործման հարաբերությունները կարգավորվում են «Քաղաքաշինության մասին» օրենքով և դրա կիրարկումն ապահովող իրավական ակտերով։ Հետևաբար, քաղաքաշինական նախագծային լուծումների, շինարարական աշխատանքների իրականացման հաջորդականության, անվտանգության, տեխնիկական և քաղաքաշինական վերահսկողության հետ կապված հարաբերությունները սույն կարգավորման առարկա չեն։ Նախագծային փաստաթղթերի համաձայնեցման և շինարարության թույլտվությունների տրամադրման հարաբերությունները կարգավորվում են նաև Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ։
Միաժամանակ, ՀՀ ընդերքի մասին օրենսգրքի 48-րդ հոդվածով նախատեսված կարգավորման նպատակը առանց ընդերքօգտագործման իրավունքի ձևավորման համապատասխան աշխատանքների իրականացման և լիազոր մարմնին տեղեկացնելու կարգի սահմանումն է։ Ուստի առաջարկվող լրացուցիչ ընթացակարգերի ներառումը կհանգեցնի սույն կարգավորման շրջանակից դուրս քաղաքաշինական և տեխնիկական վերահսկողության հարաբերությունների կրկնակի կարգավորման։
Առաջարկության այն մասը, որը վերաբերում է ՀՀ ընդերքի մասին օրենսգրքի 48-րդ հոդվածի 1-ին մասի 3-րդ կետով սահմանված պայմանների առկայությունը հավաստող փաստաթղթերի ներկայացմանը, ընդունվել է։ Հայաստանի Հանրապետության կառավարության 2013 թվականի փետրվարի 21-ի N 152-Ն որոշման հավելվածի 6-րդ կետը լրացվել է՝ նախատեսելով, որ սույն կարգի 3-րդ կետի 3-րդ ենթակետով նախատեսված դեպքում գրությանը կից ներկայացվում են նաև օրենքով սահմանված կարգով հաստատված նախագծային փաստաթղթերի համապատասխան հատվածը և, եթե տվյալ օբյեկտի կառուցման համար օրենսդրությամբ պահանջվում է շինարարության թույլտվություն, շինարարության թույլտվության պատճենը։
Առաջարկության մնացած մասը չի ընդունվել, քանի որ ելակետային տեղագրական տվյալների ներկայացման, աշխատանքների առանձին փուլերի ավարտին փաստացի չափագրման իրականացման, չափագրական փաստաթղթերի կազմի և ձևի, հաշվարկման մոտեցումների և թույլատրելի շեղումների սահմանման, նախագծային և փաստացի տվյալների համադրման, ինչպես նաև համապատասխան տեղեկությունները քաղաքաշինական իրավասու մարմիններին փոխանցելու վերաբերյալ առաջարկվող կարգավորումները դուրս են սույն նախագծի կարգավորման առարկայից։
Բացի այդ, առաջարկվող կարգավորումներով փաստացի ձևավորվում են լրացուցիչ փաստաթղթավորման, չափագրման և վերահսկողական ընթացակարգեր՝ սահմանելով նոր պարտականություններ, ժամկետներ և տվյալների փոխանցման մեխանիզմներ, որոնք չեն բխում սույն կարգով նախատեսված՝ լիազոր մարմնին տեղեկացնելու նպատակից։


	3. Նախագծով առաջարկվում է Հայաստանի Հանրապետության կառավարության 2013 թվականի փետրվարի 21-ի N 152-Ն որոշման հավելվածի 7-րդ կետով նախատեսել գրության գրանցման մասին տեղեկության տրամադրում նաև Հայաստանի Հանրապետության բնապահպանության և ընդերքի տեսչական մարմնին։ Մինչդեռ գործող 7-րդ կետով կարգավորվում է դիմողին իր գրության գրանցման մասին ծանուցելու հարաբերությունը, իսկ տեսչական մարմնին տեղեկատվության տրամադրումն ունի այլ նպատակ և իրավական նշանակություն։
Հաշվի առնելով նշվածը՝ առաջարկում եմ դիմողին ծանուցելու և Հայաստանի Հանրապետության բնապահպանության և ընդերքի տեսչական մարմնին համապատասխան տեղեկատվություն տրամադրելու կարգավորումները տարանջատել և հավելվածի 7-րդ կետը շարադրել հետևյալ խմբագրությամբ.
«7. Լիազոր մարմինը գրությունը գրանցելուց հետո դրա մասին օրենքով սահմանված կարգով եռօրյա ժամկետում ծանուցում է դիմող իրավաբանական կամ ֆիզիկական անձին և նույն ժամկետում Հայաստանի Հանրապետության բնապահպանության և ընդերքի տեսչական մարմնին տրամադրում է սույն կարգի 5-րդ կետով նախատեսված տեղեկությունները, իսկ սույն կարգի 3-րդ կետի 3-րդ ենթակետով նախատեսված դեպքում՝ նաև սույն կարգի 6-րդ կետով նախատեսված համապատասխան փաստաթղթերը:»։
Առաջարկվող կարգավորմամբ անհրաժեշտ է բացառել Հայաստանի Հանրապետության բնապահպանության և ընդերքի տեսչական մարմնին տեղեկատվության տրամադրումը որպես աշխատանքների իրականացման համար լրացուցիչ համաձայնության կամ թույլտվության ստացման պայման մեկնաբանելու հնարավորությունը։
Միաժամանակ, քաղաքաշինական և ընդերքօգտագործման կարգավորումների փոխկապակցված կիրառությունն ապահովելու նպատակով առաջարկում եմ նախատեսել ներկայացվող տեղեկություններում հողամասի կադաստրային ծածկագրի, շինարարության թույլտվության համարի ու ամսաթվի և այն տրամադրած մարմնի վերաբերյալ տվյալների ներառումը։ Այդ տվյալների հիման վրա անհրաժեշտ է ապահովել համապատասխան տեղեկատվության փոխանակումը շինարարության թույլտվություն տրամադրած իրավասու մարմնի և քաղաքաշինության բնագավառում վերահսկողություն իրականացնող իրավասու մարմնի հետ՝ վերջիններիս օրենքով սահմանված լիազորությունների շրջանակում և առանց լրացուցիչ համաձայնեցման ընթացակարգ սահմանելու։
Վերոգրյալի հաշվառմամբ՝ առաջարկում եմ Նախագիծը լրամշակել՝ ապահովելով նախատեսվող արդյունահանման աշխատանքների կապը հաստատված նախագծային փաստաթղթերով նախատեսված կառուցապատման հետ, քաղաքաշինական անվտանգության պահանջների պահպանումը և իրավասու մարմինների միջև անհրաժեշտ տեղեկատվության փոխանակումը։

	  2․ Մասամբ է ընդունվել:
Դիմող իրավաբանական կամ ֆիզիկական անձին գրության գրանցման մասին ծանուցելու և ՀՀ բնապահպանության և ընդերքի տեսչական մարմնին համապատասխան տեղեկատվություն տրամադրելու կարգավորումները տարանջատելու մասով առաջարկությունն ընդունվել է։ Հավելվածի 7-րդ կետը լրամշակվել է՝ նախատեսելով, որ լիազոր մարմինը գրությունը գրանցելուց հետո դրա մասին օրենքով սահմանված կարգով եռօրյա ժամկետում ծանուցում է դիմող իրավաբանական կամ ֆիզիկական անձին և նույն ժամկետում ՀՀ բնապահպանության և ընդերքի տեսչական մարմնին տրամադրում է սույն կարգի 5-րդ կետով նախատեսված տեղեկությունները, իսկ սույն կարգի 3-րդ կետի 3-րդ ենթակետով նախատեսված դեպքում՝ նաև սույն կարգի 6-րդ կետով նախատեսված համապատասխան փաստաթղթերը։
Ընդունվել է նաև հողամասի կադաստրային ծածկագրի վերաբերյալ տվյալը ներկայացվող տեղեկությունների կազմում ներառելու առաջարկությունը՝ աշխատանքների իրականացման վայր հանդիսացող հողամասի միանշանակ նույնականացումն ապահովելու նպատակով։
Շինարարության թույլտվության համարի, ամսաթվի և այն տրամադրած մարմնի վերաբերյալ տվյալները առանձին ներկայացնելու առաջարկությունը չի ընդունվել, քանի որ սույն կարգի 6-րդ կետով արդեն նախատեսվում է, օրենսդրությամբ շինարարության թույլտվություն պահանջվելու դեպքում, դրա պատճենի ներկայացումը, որը պարունակում է նշված տվյալները։
Առաջարկության՝ շինարարության թույլտվություն տրամադրած և քաղաքաշինության բնագավառում վերահսկողություն իրականացնող իրավասու մարմինների հետ տեղեկատվության փոխանակման առանձին ընթացակարգ սահմանելու մասը չի ընդունվել, քանի որ այն դուրս է սույն կարգավորման առարկայից։ ՀՀ ընդերքի մասին օրենսգրքի 48-րդ հոդվածով նախատեսված կարգավորման նպատակը առանց ընդերքօգտագործման իրավունքի ձևավորման համապատասխան աշխատանքների իրականացման և լիազոր մարմնին տեղեկացնելու կարգի սահմանումն է, մինչդեռ քաղաքաշինության ոլորտի մարմինների միջև տեղեկատվության փոխանակման հարաբերությունները սույն կարգավորման առարկա չեն։
ՀՀ բնապահպանության և ընդերքի տեսչական մարմնին տեղեկատվության տրամադրումը չի հանդիսանում աշխատանքների իրականացման համար լրացուցիչ համաձայնության կամ թույլտվության ստացման պայման։

«Հայաստանի Հանրապետության կառավարության 2013 թվականի փետրվարի 21-ի N 152-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ բովանդակային դիտարկումներ չունենք։
Միաժամանակ՝ Նախագծի 1-ին կետի 1-ին ենթակետում «խմբագրել հետևյալ բովանդակությամբ» բառերն անհրաժեշտ է փոխարինել «շարադրել հետևյալ խմբագրությամբ» բառերով։ Նույն դիտարկումը վերաբերում է Նախագծի 1-ին կետի 3-րդ ենթակետի «գ» պարբերությանը։
Բացի այդ, Նախագծի 1-ին կետի 1-ին ենթակետով և 3-րդ ենթակետի «ա» պարբերությամբ սահմանված փոփոխություններն անհրաժեշտ է նախատեսել մեծատառերով՝ հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 2-րդ մասը, համաձայն որի՝ նորմատիվ իրավական ակտի վերնագիրը գրվում է մեծատառերով, և վերնագրի վերջում որևէ կետադրական նշան չի դրվում:

	






1. Ընդունվել է:
Նախագծում  կատարվել է համապատասխան փոփոխություն:



2. Ընդունվել է:

